Chotusitzi csata
A Prágától 50 km-re keletre lévő Chotusitz falunál II. Frigyes porosz király poroszai és Károly Sándor lotaringiai herceg osztrák seregei vívtak csatát 1742. május 17-én. Utóbbi meg akarta lepni a poroszokat, de csatarendbe állva találta őket és Frigyes a balszárnyuk ellen indított támadása révén győzelmet aratott. A csata közvetlenül vezetett a breslaui békéhez, mely a poroszok számára előnyös lezárását eredményezte az első sziléziai háborúnak, mivel megtarthatták Sziléziát.